Stenurella melanura

Stenurella melanura ( Linnaeus, 1758) er en av blomsterbukkene (Lepturinae), en bille som tilhører trebukkene (Cerambycidae).

Utbredelse 
Stenurella melanura finnes sørøst i Norge, på østlandet, langs kysten sør til Kristiansand. Den er blant de vanligste blomsterbukkene flere steder. Den har en vid utbredelse sørover i Europa. Den finnes i Asia og Nord-Amerika.

Utseende 
Stenurella melanura er mellom 7 og 9 mm lang og er en langstrakt bille, bakkroppen blir smalere bakover. De har lange, kraftige svarte antenner. De har rødlige eller gulbrune dekkvinger med en bred mørk midtstripe bakover langs sømmen. Bakkroppens spiss er helt svart. Brystpartiet og beina er svarte.

Levevis 
Stenurella melanura har larver som lever i levende eller død ved av både løvtrær og bartrær. De voksne (imago) finnes i juli til september, de er varmeelskende og oppsøker gjerne åpne blomster, særlig på arter innen skjermplantefamilien, på jakt etter nektar og pollen.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae  – 130 arter i Europa
 Stammen Lepturini Latreille, 1802
 Stenurella melanura (Linnaeus, 1758) (synonym Strangalia melanura)

Litteratur 
 Ehnstõm, B. & Holmer, M. 2007. Nationalnycklen till Sveriges Flora och fauna. Skalbaggar: Långhorningar. Coleoptera: Cerambycidae.  ArtDatabanken, SLU, Uppsala. 302 sider. ISBN 978-91-88506-62-7
 Sandhall, Åke. (norsk oversettelse: Olsvik, Hans) Cappelens naturhåndbøker: Småkryp. Cappelen. Side 29. ISBN 82-02-13551-6

Eksterne lenker 
 
 Norges trebukker – med faktaark på de artene som forekommer i Norge.
 Norges biller – Stenurella melanura
 Stenurella melanura -  Fauna Europaea

Lepturinae
Biller formelt beskrevet i 1758
Dyr formelt beskrevet av Carl von Linné